পায়রার বৈজ্ঞানিক নাম কী ?
61252#0
কবুতর বা পায়রা বা কপোত বা পারাবত এক প্রকারের জনপ্রিয় গৃহপালিত পাখি। এর মাংস মনুষ্যখাদ্য হিসাবে ব্যবহৃত হয়। প্রাচীন কালে কবুতরের মাধ্যমে চিঠি আদান-প্রদান করা হত। কবুতর ওড়ানোর প্রতিযোগিতা প্রাচীন কাল থেকে অদ্যাবধি প্রচলিত আছে। গৃহপালিত কবুতরের বৈজ্ঞানিক নাম "Columba livia domestica"। সব গৃহপালিত কবুতরের উদ্ভব বুনো কবুতর ("Columba livia") থেকে।
পোষা কবুতর
283256#0
ধলাটুপি পায়রা (বৈজ্ঞানিক নাম: "Columba punicea") () বা গোলাপি কবুতর Columbidae (কলাম্বিডি) গোত্র বা পরিবারের অন্তর্গত "Columba" (কলাম্বা) গণের এক প্রজাতির বুনো পায়রা। ধলাটুপি পায়রার বৈজ্ঞানিক নামের অর্থ "বেগুনি পায়রা" (ল্যাটিন: "columba" = পায়রা, "puniceus" = বেগুনি)। সারা পৃথিবীতে প্রায় ২ লাখ ৮ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে ক্রমেই কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে আনুমানিক ৩৫০০-১৫,০০০টি ধলাটুপি পায়রা রয়েছে। এদের মধ্যে আনুমানিক ২৫০০-১০,০০০টি পূর্ণবয়স্ক পায়রা। ধলাটুপি পায়রা একপ্রজাতিক, অর্থাৎ এদের কোন উপপ্রজাতি নেই।
ধলাটুপি পায়রা
319353#1
জালালি কবুতরের বৈজ্ঞানিক নামের অর্থ "নীলচে-ধূসর পায়রা" (লাতিন: "columba" = পায়রা, "liveus" = নীলচে-ধূসর)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৭৪ লক্ষ বর্গ কিলোমিটার এলাকা জুড়ে এদের আবাস। ব্যাপকভাবে বিস্তৃত বলে আই. ইউ. সি. এন. প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয়েছে। সারা বিশ্বে সম্ভবত ২৬ কোটিরও কম জালালি কবুতর রয়েছে।
জালালি কবুতর
319353#0
জালালি কবুতর (বৈজ্ঞানিক নাম: "Columba livia"), জালালী কৈতর বা গোলা পায়রা Columbidae (কলাম্বিডি) গোত্র বা পরিবারের অন্তর্গত "Columba" (কলাম্বা) গণের অন্তর্গত অতি পরিচিত একটি পাখি। ইংরেজিতে এরা "রক ডাভ" বা "রক পিজিয়ন" নামে পরিচিত। সব ধরনের রেসিং কবুতর, ফ্যান্সি কবুতর ও বুনো কবুতরের পূর্বপুরুষ মনে করা হয় এ প্রজাতিটিকে। পাখিটির আদি আবাস ইউরোপ, এশিয়া ও আফ্রিকায় হলেও অস্ট্রেলিয়া, উত্তর আমেরিকা ও দক্ষিণ আমেরিকার বড় বড় শহর ও গ্রামাঞ্চলে ছড়িয়ে পড়েছে।
জালালি কবুতর
435380#0
পায়রাচালি (বৈজ্ঞানিক নাম: "Catopsilia pomona (Fabricius)") এক প্রজাতির প্রজাপতি, যার মূল শরীরটা এবং ডানাগুলি একঢালা হাল্কা বর্ণের। অবশ্য রঙের বিভিন্নতা দেখা যায়; যেমন সাদা, হাল্কা সবুজ, পীতাভ সাদা থেকে ফিকে হলুদও হতে পারে। এরা ‌‍’পিয়েরিডি’ পরিবারের সদস্য।
পায়রাচালি
322938#0
ল্যাঞ্জা সাহেলি (বৈজ্ঞানিক নাম: "Pericrocotus ethologus") বা সিঁদুরে-লাল সাত সহেলি Campephagidae (ক্যাম্পেফ্যাজিডি) গোত্র বা পরিবারের অন্তর্গত "Pericrocotus" (পেরিক্রোকোটাস) গণের এক প্রজাতির ছোট পতঙ্গভূক পাখি। ল্যাঞ্জা সাহেলির বৈজ্ঞানিক নামের অর্থ "পীতবর্ণের পাখির সদৃশ" (গ্রিক: "pere" = খুব, "krokotos" = গাঢ় পীত রঙ; লাতিন: "ethologus" = একই রকম)। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। পৃথিবীতে এদের সংখ্যা সম্বন্ধে তেমন কিছু জানা যায় নি।
ল্যাঞ্জা সাহেলি
76879#0
কলকে বা হলদে করবী বা পীতকরবী (বৈজ্ঞানিক নাম: "Thevetia peruviana") এপোসিনাসি পরিবারের একটি উদ্ভিদ প্রজাতি। ওয়েস্ট ইন্ডিজে পীতকরবীর ফল ‘লাকি নাট’ নামে পরিচিত। সমবৈজ্ঞানিক নামের 'থিভেটিয়া' শব্দ থেকে বোঝা যায় এর আদি নিবাসের কথা। ষোড়শ শতাব্দিতে ফরাসী দরবেশ ও উদ্ভিদ সংগ্রাহক ‘আঁদ্রে থিভেট’ একে আবিষ্কার করেন দক্ষিণ আমেরিকায়, হয়ত পেরু অঞ্চলে, যেকারণে বৈজ্ঞানিক নামের এপিথেট-এ উল্লেখ করা হয় ‘পেরুভিয়ানা’।
কলকে ফুল
291326#0
চামড়াঝোলা ব্যাঙ (বৈজ্ঞানিক নাম: "Pterorana khare") () বা দেশি উড়ুক্কু ব্যাঙ Ranidae (রানিডি) গোত্র বা পরিবারের অন্তর্গত "Pterorana" (টোরোরানা) গণের একমাত্র প্রজাতি। ভারত ও বাংলাদেশ এদের আবাসস্থল। বিজ্ঞানী কিয়াসেতো এবং খের ১৯৮৬ সালে এই প্রজাতির প্রথম বর্ণনা করেন। সেজন্য ইংরেজিতে প্রজাতিটিকে কখনও কখনও Khare’s Stream Frog নামে ডাকা হয়। এর বৈজ্ঞানিক নামের প্রজাতি অংশটিও এসেছে খেরে'র নাম থেকে। অত্যন্ত দুর্লভ এ ব্যাঙের সংখ্যা ক্রমে আশঙ্কাজনক হারে কমে আসছে। সেকারণে আই. ইউ. সি. এন. এই প্রজাতিটিকে Vulnerable বা সংকটাপন্ন বলে ঘোষণা করেছে।
চামড়াঝোলা ব্যাঙ
78596#3
চিতাবাঘের বৈজ্ঞানিক নাম Panthera pardus (Linnaeus, 1758) আর চিতার বৈজ্ঞানিক নাম Acinonyx jubatus (Schreber, 1775)। ব্যতিক্রম প্রজাতি ছাড়াও দু’টি প্রাণীর মধ্যে উল্লেখযোগ্য বৈশিষ্টগত পার্থক্য হচ্ছে চিতার গায়ে কালো ছোপ থাকে, আর চিতাবাঘের গায়ে কালো ছোপ থাকলেও তা অনেকটা বলায়াকৃতির। অধিকন্তু চিতা রোগা ও লম্বাটে আর চিতাবাঘ বাঘের ন্যায় তুলনামূলকভাবে মোটাসোটা শরীরের।
চিতাবাঘ
314282#0
পান্না কোকিল (বৈজ্ঞানিক নাম: "Chrysococcyx maculatus"), এশীয় শ্যামাপাপিয়া, এশীয় সবুজাভ কোকিল বা শ্যামা পাপিয়া কোকিল (কুকুলিডি) গোত্র বা পরিবারের অন্তর্গত "Chrysococcyx" (ক্রাইসোকক্কিজ) গণের অন্তর্গত এক প্রজাতির সবুজ পাখি। পান্না কোকিলের বৈজ্ঞানিক নামের অর্থ "তিলা সোনাপাপিয়া" (গ্রিক; "khrusos" = সোনা, "cuculus" = পাপিয়া; লাতিন: "maculatus" = তিলাযুক্ত)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক প্রায় ১৮ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
পান্না কোকিল
312018#0
খয়রাপাখ মাছরাঙা (বৈজ্ঞানিক নাম: "Pelargopsis amauroptera") (), বাদামি মাছরাঙা বা কমলা মাছরাঙা এক প্রজাতির লাল ঠোঁট ও বাদামি ডানা বিশিষ্ট মাছশিকারি পাখি। প্রজাতিটি Alcedinidae (অ্যালসেডিনিডি) গোত্র বা পরিবারের অন্তর্গত "Pelargopsis" (পেলার্গোপসিস) গণের এক প্রজাতির বৃহদাকায় মাছরাঙা। খয়রাপাখ মাছরাঙার বৈজ্ঞানিক নামের অর্থ "কালোডানা সিন্ধুসারস" (গ্রিক: "pelagros" = সারস, "oposis" = চেহারা, "amauros" = কালচে, "pteros" = ডানাওয়ালা)। সারা পৃথিবীতে প্রায় ১ লাখ ২৬ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে যাচ্ছে। সেকারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের মোট সংখ্যা সম্বন্ধে তেমন একটা জানা যায়নি, তবে সংখ্যায় এরা বিরল।
খয়রাপাখ মাছরাঙা